Brúin , samstarfshópur um forvarnir á Akranesi , í samstarfi við grunnskólana , FVA og Akraneskaupstað-Heilsueflandi samfélag býður foreldrum og öðrum áhugasömum á fyrsta fræðslukvöld ársins í Tónbergi í kvöld kl. 18:00 . Þar ætla þær Anna Steinsen og Ragný Þóra Guðjohnsen að ræða við foreldra um þeirra hlutverk , hvernig foreldrar geta eflt sjálfstraust sitt og barna sinna og hversu mikilvægt það er að efla seiglu og þrautseigju barna og unglinga . Eru foreldrar og forráðamenn hvattir til að fjölmenna . Verknámsskólar landsins hafa tekið höndum saman og standa fyrir vinnuverndarviku dagana 20. - 24. janúar . Tilgangur vikunnar er að vekja sérstaka athygli á vinnuverndar - og öryggismálum sem eru órjúfanlegur hluti af daglegu starfi verknámsskólanna . Í vikunni verður boðið upp á fyrirlestra um öryggismál og vinnuvernd sem höfða til nemenda , kennara og annarra starfsmanna og verður nokkrum fyrirlestrum streymt á YouTube þannig að þeir nýtist sem flestum . Í vikunni bættist við kennslubúnað í Málm - og véltæknideild FVA þegar kælikerfi og fjölklippur voru teknar í notkun . Kælikerfið verður notað til kennslu í kælitækni en hingað til hefur vantað kennslubúnað í þeirri grein . Því er um að ræða mikla framför í kennslu í kælitækni sem gefur fjölmarga möguleika og getur eflt kennsluna til muna . Vikulegt fréttabréf til starfsfólks FVA hefur nú verið gert aðgengilegt á heimasíðu skólans . Tilgangur fréttabréfsins er að miðla upplýsingum um það helsta sem er á döfinni innan skólans hverju sinni og er það Steinunn Inga Óttarsdóttir , skólameistari FVA , sem annast útgáfu þess og er ábyrgðarmaður . Fréttabréfið hefur enn ekki hlotið formlegt nafn en ... Sækir þú nám fjarri lögheimili og fjölskyldu ? Þá getur þú átt rétt á jöfnunarstyrk . Kynntu þér reglur um námsstyrki og leiðbeiningar um skráningu á www.lin.is.Eingöngu er hægt að sækja um jöfnunarstyrkinn með rafrænum skilríkjum á www.lin.is eða island.is . Umsóknarfrestur vegna vorannar 2020 er til 15. febrúar næstkomandi .